Diari Oficial de la Generalitat Valenciana


Sumari del DOGV 1549, del 23-05-1991 (1991/821236)

ORDRE de 7 de maig de 1991, del Conseller d'Agricultura i Pesca, per la qual es concedeixen ajudes a les cooperatives hortofrutícoles agràries per a l'adquisició de bens per al compliment de la seua comesa social.
---------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/05/07/(1)/dof/vci/html**

### Dades del document

Número de DOGV
:   1549

Data del DOGV
:   23-05-1991

Secció del DOGV
:   DISPOSICIONS GENERALS

Número del document
:   1991/821236


Data del document
:   07-05-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 7 de maig de 1991, del Conseller d'Agricultura i Pesca, per la qual es concedeixen ajudes a les cooperatives hortofructícoles agràries per a l'adquisició de béns per al compliment de la seua comesa social.  
El moment sòcio-econòmic actual fa cada vegada més necessària la presa de consciència dels agricultors per a defensar llurs produccions hortofrutícoles d'una manera organitzada i autònoma en els mercats de consum, tant nacionals com estrangers. Aquests sistemes d'actuació conjunta cristal·litzen ordinàriament en cooperatives de comercialització, que requereixen d'instal·lacions necessàries per als tractaments tècnics de post-recol·lecció i per a la manipulació. .  
La normativa vigent que estableix ajudes a les inversions de millora per a la comercialització i transformació del sector agroalimentari no recull l'adquisició d'immobles o maquinària que no siguen de nova instal·lació, privant les cooperatives que poguessen adquirir magatzems i maquinària ja construïts i instal·lats i en bon ús de funcionament dels beneficis previstos en el Reglament 866/90, de la Comunitat Econòmica Europea, en el Reial Decret 1462/86 i en l?Ordre del 21 de febrer de 1987, del Conseller d'Agricultura i Pesca.  
Per aquestes raons, aquesta Conselleria d'Agricultura i Pesca considera prioritària una línia d'ajuda que, en circumstàncies perfectament determinades, possibilite el desenvolupament cooperatiu mitjançant l'adquisició d'edificis i maquinàries d'ús anterior, basant-se en criteris de racionalitat i economia en les inversions inicials de la tasca cooperativitzada de la comercialització.  
Per tot això, i en ús de les facultats que tinc atribuïdes,  
ORDENE  
Article primer  
La Conselleria d'Agricultura i Pesca concedirà ajudes per a l'adquisició de magatzems i maquinàries usats necessaris i indispensables per a la recepció, adequació i conservació de les mercaderies corresponents a les cooperatives agràries valencianes dedicades o que pensen dedicar-se de forma immediata a la comercialització de fruits i hortalisses.  
Article segon  
Les ajudes consistiran en subvencions que podran arribar fins al 20% del cost d'adquisició de les edificacions i maquinària de «segon ús» que s'hagen comprat en els 12 mesos anteriors a la sol·licitud d'aquesta ajuda.  
Article tercer  
Per a accedir a aquesta subvenció seran requisits imprescindibles:   
1r. Que es duga a terme un estudi tècnic de viabilitat empresarial que faça especial ressò i consideració en la millor rendibilitat de la compra proposada front a la construcció i muntatge d'un bé equivalent de nova planta. Aquest estudi l?haurà de fer una persona o una empresa tècnica qualificada, prèviament acceptada per l?Institut de Cooperativisme Agrari Valencià de la Conselleria d'Agricultura i Pesca.  
2n. Que els tècnics de la Conselleria d'Agricultura i Pesca designats a l'efecte informen favorablement atenent al resultat de l'estudi anterior i a la conveniència al desenvolupament cooperatiu, evitant d'aquesta manera els problemes futurs de duplicitat i competència improcedent amb altres empreses cooperatives de la zona.  
3r. Que es justifique per mitjà de document públic notarial l'adquisició dels immobles objecte de l'ajuda.  
Article quart  
Les ajudes se sol·licitaran mitjançant escrit dirigit al Conseller d'Agricultura i Pesca de la Generalitat Valenciana, abans del 30 de setembre de 1991. A més s'hi adjuntarà la documentació acreditativa d'haver complert fins al dia de la presentació les obligacions fiscals i les corresponents a la Seguretat Social de llurs empleats.  
Article cinquè  
Per a la percepció de les ajudes serà necessària la presentació dels documents i factures acreditatius del pagament dels béns adquirits.  
Article sisé  
1. Són obligacions del beneficiari de qualsevol de les ajudes:  
a) Realitzar l'activitat o adoptar el comportament que fonamenta la concessió de la subvenció.  
b) Acreditar davant l?entitat concedidora la realització de l'activitat o l'adopció del comportament, com també el compliment dels requisits i condicions que determinen la concessió o aprofitament de l'ajuda.  
c) La submissió a les actuacions de control financer que corresponen a la Intervenció General en relació amb les subvencions i ajudes concedides.  
d) Comunicar a l?entitat concedidora l?obtenció de subvencions o ajudes amb la mateixa finalitat procedent de qualsevol administració o ens públic.  
2. Qualsevol alteració de les condicions que s'hagen tingut en compte per a la concessió de la subvenció, i en tot cas l?obtenció concurrent de subvencions o ajudes d'altres administracions públiques o d'altres ens públics o privats, podrà originar la modificació de la resolució de concessió.  
L'import de les subvencions regulades en aquest article no podrà ser d'una quantia que, aïlladament o amb concurrència amb subvencions o ajudes d'altres administracions públiques, o d'altres ens públics o privats, supere el cost de l'activitat a desenvolupar per la persona beneficiària.  
3. Procedirà el reintegrament de les quantitats percebudes i l?exigència de l?interés de demora des del moment del pagament de la subvenció en els següents casos:  
a) Incompliment de l?obligació de justificació.  
b) Obtenir la subvenció sense tenir-ne les condicions requerides.  
c) Incompliment de la finalitat per la qual la subvenció va ser concedida.  
d) Incompliment de les condicions imposades als beneficiaris amb motiu de la concessió de la subvenció.  
Així mateix, en el supòsit previst en el paràgraf segon de l'apartat anterior, quan la subvenció principal siga de la Generalitat Valenciana procedirà el reintegrament de l?excés obtingut sobre el cost de l'activitat desenvolupada.  
Article setè  
La concessió de les ajudes regulades per aquesta ordre s'efectuarà amb càrrec a les dotacions pressupostàries de capital del programa 821.20 de l'Institut de Cooperativisme Agrari Valencià del pressupost de despeses de la Generalitat Valenciana, línia 701. L'assignació per a 1991 és de trenta milions de pessetes (93.357.903 PTA).  
DISPOSICIO FINAL  
Aquesta ordre entrarà en vigor l?endemà de la publicació al Diari Oficial. de la Generalitat Valenciana.  
València, 7 de maig de 1991.  
El Conseller d'Agricultura i Pesca,   
LLUIS FONT DE MORA I MONTESINOS


Còpia Permalink ELI